Publication: Magyar Közlöny
Issue: MK-2000-45 (Year: 2000, Number: 45)
Era: 1990-2004
Section: 
Paragraph Index: 493

2. § A Szerződés magyar nyelvű szövege a következő: „Szerződés a Magyar Köztársaság és Mongólia között a baráti kapcsolatokról és az együttműködésről A Magyar Köztársaság és Mongólia (a továbbiakban: Szerződő Felek) kiindulva baráti kapcsolataik és együttműködésük hagyományaiból, kifejezve meggyőződésüket, hogy a közöttük fennálló baráti kapcsolatok és a kölcsönösen előnyös együttműködés fejlesztése és erősítése megfelel mindkét állam népei alapvető nemzeti érdekeinek, és a béke, valamint a biztonság ügyét szolgálja, attól a szándéktól vezérelve, hogy államközi kapcsolataikat a szuverén egyenlőség, a belügyekbe való be nem avatkozás, illetve a nemzetközi jog egyéb, általánosan elfogadott elvei és normái alapján fejlesszék, hasznosítva együttműködésük tapasztalatait, törekedve együttműködésük fejlesztésére valamennyi téren, áthatva attól a szándéktól, hogy hozzájáruljanak Európa, Ázsia és a világ békéjének és biztonságának a megszilárdításához, megerősítve az Egyesült Nemzetek Szervezete Alapokmányának céljai és elvei iránti elkötelezettségüket, kötelezettségeket vállalva, hogy tiszteletben tartják az általánosan elfogadott emberi jogi normákat, kifejezve akaratukat, hogy erősítsék a kapcsolataik jogi alapjait, az alábbiakban állapodtak meg: * A törvényt az Országgyűlés a 2000. május 2-i ülésnapján fogadta el.

Source: https://magyarkozlony.hu/hivatalos-lapok/88c963c4439ecea2bd821cef61f0a12ecfb2c275/dokumentumok/d6ca523d8b5ec2ecc279b859ea564935894d1170/letoltes